Kerċem
Kerċem, jew Ta' Kerċem hi lokalita Għawdxija b'popolazzjoni ta' madwar  1,665 ruħ, u tinkludi fiha bosta postijiet naturali fosthom il-wied tal-Lunzjata, l-għoljiet Tal-Mixta, Għar Ilma, kif ukoll l-Għadira ta' San Raflu li tibqa' twassal sal-irdum tax-Xlendi. 

Studjużi u Arkeologi jsostnu li l-post fejn illum hemm dan ir-raħal kien abitat saħansitra mill-fażi ta' Għar Dalam (5000-4500 QK) Sejbiet arkeoloġiċi f'dan ir-raħal jikkonsistu ukoll f'ċimiterju Nisrani antik, imsejjaħ "iċ-Ċimiterju ta' Għar Gerduf", imsemmi ukoll fil-Ktieb ta' Ġan Piet Agius De Soldanis. Riċentament instabu oqbra maħsuba li huma mill-Fażi Tarxien(3000-2500 QK), u li għadhom fil-fażi ta' skavar

Ir-raħal beda jespandi u jiżviluppa f'komunita' fil-Perjodu tal-Medju Evu, madwar kappella ddedikata lil Papa San Girgor il-Kbir, li hu wieħed mill-Patruni tar-raħal flimkien mal-Madonna tas-Sokkors. Fl-1885, ir-raħal ta' Kerċem sar uffiċċjalment parroċċa mill-Isqof Pietru Pace. 

Ir-raħal ta' Kerċem għandu ukoll is-subborg tiegħu imsejjaħ "Santa Luċija" mibni ukoll madwar knisja żgħira iddedikata lill-qaddisa Santa Luċija Verġni u Martri. Dan il-post hu kkaratteriżżat mill-paċi u s-serenita' li wieħed għadu jista' jsib sal-lum. 

Fost in-nies l-aktar importanti mir-raħal ta' Kerċem hemm Madre Margerita Debrincat (fundatriċi tal-Kongregazzjoni tas-Sorijiet Frangiskani tal-Qalb ta' Gesù), l-Avukat Anton Calleja (Membru tal-Assemblea Leġiżlattiva), u l-Kavallier Peter Paul Grech (Ghalliem u Assistent Direttur tal-Edukazzjoni)

Amministrazzjoni u Kunsill Lokali

Il-Lokal ta' Kerċem jaqa' taħt ir-responsabbilita' tal-Kunsill Lokali Kerċem. Il-kunsill preżenti ġie ffurmat fl-2015 u hu magħmul minn:

Mario Azzopardi (Sindku, PN)
Paul Mizzi (PN)
David Mizzi (PN)
Frankie Attard (PL)
Joseph Grech (PL)

Faċilitajiet Komunali

Ta' Kerċem igawdi minn bosta faċilitajiet komunali fosthom ġnien pjuttost kbir imsemmi għal Ċensu Sciberras, inawgurat fl-okkażjoni tal-Millenju il-Kbir.

Faċilitajiet Sportivi

Ir-raħal għandu ukoll tim tal-futbol, bl-isem ta' Kerċem Ajax FC, liema tim jittrenja fi grawnd b'terf artifiċjali li jinsab fl-istess raħal.

Skola tal-Muzika
Fir-Rahal ta'Kercem insibu ukoll l-Ghaqda Muzikali San Girgor www.bandasangirgor.org.

Il-Festi tar-Raħal

Il-Parroċċa ta' Kerċem hi l-unika parroċċa Għawdxija li għandha kopatronaġġ, jiġifieri għandha żewġ patruni prinċipali. Sal-1885, San Girgor kien il-patrun prinċipali tar-raħal sakemm nahar is-17 ta' Awwissu 1885, il-knisja ġiet ko-iddedikata lill-Verġni Marija tas-Sokkors. Għalkemm ir-raħal jiċċelebra żewġ festi bl-istess importanza (dik ta' San Girgor nahar it-12 ta' Marzu, kif ukoll dik tal-Madonna tas-Sokkors kull tieni Ħadd ta' Lulju), dik tas-Sokkors hi meqjusa il-aktar prinċipali f'terminu ta' popolarita'.
L-armar tal-festa qieghed f'idejn l-Ghaqda ta l-Armar Madonna tas-Sokkors ta Kercem. www.festakercem.com

Żoni f'Kerċem

Fuq il-Blat 
Għajn Abdul 
Għar Ilma 
Iċ-Ċnus 
Ix-Xagħri 
Klula 
Lekx 
Sarraflu 
Ta' Berrini 
Ta' Ċajplu 
Ta' Ġanton 
Ta' Katas 
Ta' Majru 
Ta' Summina 
Ta' Xkura 
Tal-Warda 
Wardija 
Wied il-Ġifna 
Wied tal-Grixti

Toroq Prinċipali tar-Raħal

Triq l-Avukat Anton Calleja  
Triq Margerita De Brincat  
Triq Qasam San Pawl 
Pjazza San Girgor 
Triq Santa Luċija 
Triq Ta' Kerċem  
Triq Xuxa

Toroq Oħra

Daħla Ta' Berrini 
Pjazza Salvatore Busuttil 
Sqaq it-Torri 
Sqaq Klula  
Sqaq San Girgor Nru.1-3  
Sqaq Ta' Xirfi 
Triq Franġisk u Roża Camilleri 
Triq Ġużè Flores 
Triq Ġużeppi Briffa  
Triq Għajn Għabdun  
Triq Għajn Tuta  
Triq Għar Ilma  
Triq il-Bies  
Triq il-Ġifna 
Triq il-Ġojjin  
Triq il-Gamiem  
Triq il-Ħorġ 
Triq il-Kalandrijiet 
Triq is-Sokkors 
Triq is-Summien 
Triq it-Torri 
Triq ix-Xagħri 
Triq l-10 ta' Marzu, 1885  
Triq l-Indipendenza 
Triq Majru 
Triq Pejpu  
Triq Petri  
Triq Qasam San Ġorġ 
Triq San Niklaw 
Triq San Pietru u San Pawl 
Triq Sarġ 
Triq Ta' Berrini  
Triq Ta' Doti 
Triq Tax-Xewka 
Triq Wenzu Mintoff 
Triq Wied Ħmar 
Triq Wied il-Lunzjata

Toroq fis-subborg ta' Santa Luċija

Daħla Tal-Warda  
Pjazza Santa Luċija  
Triq Bir Rix 
Triq Għajn Għabdun 
Triq Għar Ilma 
Triq id-Daħla Ta' Ċajplu 
Triq is-Santwarju Puniku 
Triq it-13 ta' Diċembru 
Triq Klula  
Triq l-Għadira 
Triq l-Orkestra Tad-Dudi  
Triq Santa Katarina Tal-Qabbieża 
Triq Ta' l-Lonz  
Triq Ta' Wied Mans

Ħoloq

Websajt Uffiċċjali tal-Kunsill Lokali
Websajt Uffiċċjali tal-Parroċċa
Websajt Uffiċċjali tal-Ghaqda Muzikali San Girgor Kercem
Websajt Ufficcjali tal-Ghaqda ta l-Armar Madonna tas-Sokkors ta Kercem 

Bliet ta' Malta
Għawdex